સ્નાતક થયા બાદ હિતેશભાઇએ લંડન જઇને ઉચ્ચ અભ્યાસ કરવાનું વિચાર્યું, અને તેમના આ વિચારને પ્રબળ સમર્થન આપ્યું તેમની મિત્ર અને પત્ની સુજીતાએ. હિતેશભાઇ જણાવે છે કે જો સુજીતાનું સમર્થન ના હોત તો તેઓ યુકે જવા માટે વિઝા ના મેળવી શક્યા હોત. ખૂબ જ મહેનત બાદ તેમને વિઝા મળ્યા અને આખરે તેમણે વર્ષ 2010ના ઉત્તરાયણના દિવસે લંડન જવા રવાના થયા. હિતેશભાઇએ લંડનની વેલ્સ યુનિવર્સિટીમાં એમબીએનો અભ્યાસ કરવાની સાથે સાથે નોકરી પણ કરી.